****

ประกาศเทศบาลตำบลร่มเมือง

เรื่อง ประกาศใช้เทศบัญญัติงบประมาณรายจ่าย ประจำปีงบประมาณ พ.ศ. ๒๕๖๑

**.........................................................**

 ตามที่สภาเทศบาลตำบลร่มเมือง อำเภอเมืองพัทลุง จังหวัดพัทลุง ได้พิจารณาร่างเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๑ และได้ผ่านความเห็นชอบของสภาเทศบาลตำบลร่มเมือง ในคราวประชุมสภาเทศบาล สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖๐ เมื่อวันที่ ๓๐ สิงหาคม ๒๕๖๐ เพื่อให้ผู้ว่าราชการจังหวัดพัทลุง พิจารณาให้ความเห็นชอบ นั้น

 อาศัยอำนาจตามมาตรา ๖๒ แห่งพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติม (ฉบับที่ ๑๓) พ.ศ. ๒๕๕๒ ประกอบกับคำสั่งจังหวัดพัทลุง ที่ ๙๐๖/๒๕๖๐ ลงวันที่ ๙ พฤษภาคม ๒๕๖๐ เรื่อง การมอบอำนาจของผู้ว่าราชการจังหวัดพัทลุงให้แก่นายอำเภอ ในการกำกับ ดูแลและหรือปฏิบัติราชการแทน ในการพิจารณาให้ความเห็นชอบร่างเทศบัญญัติงบประมาณรายจ่ายประจำปีของเทศบาลตำบล นายอำเภอเมืองพัทลุงพิจารณาแล้ว เห็นชอบร่างเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๑ ของเทศบาลตำบลร่มเมือง และให้ประกาศโดยเปิดเผย ณ สำนักงานเทศบาลตำบลร่มเมือง

 เทศบาลตำบลร่มเมือง จึงขอประกาศใช้เทศบัญญัติงบประมาณรายจ่าย ประจำปีงบประมาณ พ.ศ. ๒๕๖๑ ตั้งแต่บัดนี้เป็นต้นไป

 จึงประกาศมาเพื่อทราบโดยทั่วกัน

 ประกาศ ณ วันที่ ๒๙ กันยายน พ.ศ. ๒๕๖๐

 (ลงชื่อ)

 (นายสมพงษ์ ดอนเพ็งจันทร์)

 นายกเทศมนตรีตำบลร่มเมือง

d/อรอุษา /ประกาศ ทต./น. ๒๓/ค ๐๖